cyanic-selkie/wikianc huggingface dataset:
Εθνική Αφροαμερικανική Ένωση Όπλων
Ιστορία
Από το 2015 έως το 2020 η οργάνωση έχει επεκταθεί με πάνω από 45.000 μέλη, με 75 παραρτήματα, και αναμένεται να ανοίξει 25 ακόμη μέσα στον επόμενο χρόνο. Η συμμετοχή αυξήθηκε σημαντικά μόλις ο Ντόναλντ Τραμπ εξελέγη πρόεδρος της Αμερικής. Ο Σμιθ απέδωσε μέρος της ραγδαίας ανάπτυξης σε "ένα πολιτικό κλίμα όπου άτομα με ρατσιστικές απόψεις αισθάνονται ενθαρρυμένοι να μιλήσουν για τις απόψεις αυτές και να ενεργήσουν σύμφωνα με αυτές".
Ο Έρικ Σάντερς, αντιπρόεδρος του παραρτήματος του Κάνσας Σίτι, Μισσούρι, είναι πιστοποιημένος στη κρυφή οπλοφορία (αγγλ. concealed carry) και δήλωσε "έχουμε μια μεγάλη ομάδα ανθρώπων που μπαίνει στον οργανισμό και το 60-70% είναι γυναίκες".
Εξωτερικοί σύνδεσμοι
Κατηγορία:Ακτιβισμός Κατηγορία:Οργάνωση
202 π.Χ.
Θάνατοι
Κατηγορία:Έτη
Duality (τραγούδι)
Το Duality είναι ένα τραγούδι του αμερικανικού metal συγκροτήματος Slipknot, που συμπεριλήφθηκε στον δίσκο τους Vol. 3: (The Subliminal Verses), το 2004. Το τραγούδι κυκλοφόρησε και ως single, το πρώτο από αυτόν τον δίσκο, το οποίο κατάφερε να εισέλθει σε αρκετά charts ανά τον κόσμο, όπως, ενδεικτικά, στα αμερικανικά Billboard, όπου έφτασε στο νούμερο 5 των Hot Mainstream Rock Tracks και στο 6 των Hot Modern Rock Tracks, ενώ στα βρετανικά charts έφτασε στο νούμερο 15.
Για την προώθηση του τραγουδιού δημιουργήθηκε και video clip, το οποίο σκηνοθετήθηκε από τον Τόνι Πετρόσιαν, και στοίχισε συνολικά μεταξύ 300 και 500 χιλιάδες δολάρια. Το βίντεο γυρίστηκε στην Αϊόβα, σε οικία οπαδού του σχήματος, προκαλώντας αρκετές καταστροφές, οι οποίες κατόπιν πληρώθηκαν. Το βίντεο συμπεριλήφθηκε πρώτο στα 10 Καλύτερα Video Clips της Roadrunner. Ενώ οι αναγνώστες του περιοδικού Metal Edge, το ψήφισαν Καλύτερο Video Clip της χρονιάς, ψηφίζοντας το ίδιο και για το τραγούδι.
Εξωτερικοί σύνδεσμοι
Κατηγορία:Τραγούδια του 2004 Κατηγορία:Singles του 2004 Κατηγορία:Τραγούδια των Slipknot Κατηγορία:Singles της Roadrunner Records
Λόι Έχρλίχ
Ο Λόι Έχρλίχ (αγγλικα: Loy Ehrlich, γεννημένος το 1950) είναι Γάλλος μουσικός, συνθέτης και παραγωγός με έδρα το Παρίσι.
Μουσικός πολλλών μουσικων οργανων, παίζει πλήκτρα, μπάσο, Guembri, Gumbass και Κόρα. Έπαιξε με μεγάλους Αφρικανούς καλλιτέχνες όπως οι Τουρέ Κούντα, Γιουσού Ν’ Ντουρ και Τζόφφρυ Οργιέμα. Μέλος του Hadouk Trio, είναι καλλιτεχνικός διευθυντής του φεστιβάλ Gnaoua Essaouira (Μαρόκο) για 12 χρόνια. Εφευρέθηκε το μουσικό όργανο γνωστό ως Gumbass.
Σιδηροδρομικός Σταθμός Χράνων
Ο Σιδηροδρομικός Σταθμός Χράνων είναι σιδηροδρομικός σταθμός στους Χράνους της Αρκαδίας. Ο σταθμός άνοιξε το 1899 και έκλεισε για τα περισσότερα τρένα το 2004.
Λόι Έχρλίχ
Το τραγούδι "Long Road" από το άλμπουμ Global Traveler του 2014 εμφανίστηκε στο βιντεοπαιχνίδι Uncharted 4: A Thief's End του 2016 ως ένας δίσκος που μπορεί να παιχτεί κατά τη διάρκεια της αποστολής του επιλόγου του παιχνιδιού.
Σιδηροδρομικός Σταθμός Χράνων
Χρανοι Χρανοι Χρανοι
Λόι Έχρλίχ
Παραπομπές
Κατηγορία:Γάλλοι μουσικοί
Αντρέας φαν Αχτ
Ο Αντρέας Αντόνιους Μαρία "Ντρις" φαν Αχτ (Andreas Antonius Maria "Dries" van Agt, 2 Φεβρουαρίου 1931) είναι Ολλανδός πολιτικός, διπλωμάτης και νομικός, ο οποίος διατέλεσε Πρωθυπουργός της Ολλανδίας από τις 19 Δεκεμβρίου 1977 έως τις 4 Νοεμβρίου 1982.
Πρώτα χρόνια
Ο Αντρέας Αντόνιους Μαρία φαν Αχτ γεννήθηκε στις 2 Φεβρουαρίου 1931 στο Χέλντροπ (Geldrop) της Ολλανδίας, γιος μίας ρωμαιοκαθολικής οικογένειας. Αφού τελείωσε τη βασική του εκπαίδευση στο Αυγουστινιανό Γυμνάσιο, σπούδασε νομική στο Καθολικό Πανεπιστήμιο του Ναϊμέχεν, από όπου έλαβε το διδακτορικό του στις Νομικές Επιστήμες το 1955. Μετά την αποφοίτησή του, άσκησε τα καθήκοντα του δικηγόρου στο Άιντχοβεν έως το 1957 και στη συνέχεια εργάστηκε στον τομέα νομικών και επιχειρησιακών υποθέσεων του Υπουργείου Γεωργίας και Αλιείας μέχρι το 1962. Μεταξύ του 1962 και του 1968 εργάστηκε στο Υπουργείο Δικαιοσύνης. Ο φαν Αχτ έγινε καθηγητής ποινικού δικαίου το 1968, στο Πανεπιστήμιο του Ναϊμέχεν. Το 1971, διορίστηκε δικαστής στο δικαστήριο της πόλης Άρνεμ.
Πολιτική σταδιοδρομία
Στις 6 Ιουλίου 1971, ο φαν Αχτ διορίστηκε Υπουργός Δικαιοσύνης στην κυβέρνηση του πρωθυπουργού Μπάρεντ Μπισχέφελ (Barend Biesheuvel), ως μέλος του Λαϊκού Καθολικού Κόμματος. To 1972, o φαν Αχτ προκάλεσε σάλο σε όλη τη χώρα όταν προσπάθησε να παραχωρήσει χάρη στους τρεις τελευταίους φυλακισμένους για εγκλήματα του ναζιστικού καθεστώτος. Μετά τις βουλευτικές εκλογές του 1972, ο Γιόοπ ντελ Όιλ (Joop Den Uyl) του Εργατικού Κόμματος έγινε Πρωθυπουργός της Ολλανδίας και ο φαν Αχτ ανέλαβε στις 11 Μαΐου 1973 το αξίωμα του Αναπληρωτή Πρωθυπουργού, ενώ διατήρησε και αυτό του Υπουργού Δικαιοσύνης στη νέα κυβέρνηση. Ο Αντρέας φαν Αχτ διατέλεσε Υπουργός Δικαιοσύνης και Αναπληρωτής Πρωθυπουργός στην κυβέρνηση του ντεν Ούιλ από τις 11 Μαΐου 1973 έως τις 8 Σεπτεμβρίου 1977. Στις 10 Δεκεμβρίου 1976, ο φαν Αχτ ανέλαβε αρχηγός της νεοσύστατης Χριστιανοδημοκρατικής Έκκλησης, ενός συνασπισμού μεταξύ του Λαϊκού Καθολικού Κόμματος και δύο άλλων κεντροδεξιών κομμάτων, της Χριστιανικής Ιστορικής Ένωσης και του Αντεπαναστατικού Κόμματος. Στις βουλευτικές εκλογές του 1977, ο συνασπισμός αυτός συμμετείχε σε κοινό ψηφοδέλτιο, έως ότου συγχωνεύτηκε τελείως το 1980. Μετά από αυτές τις εκλογές, όπου το Εργατικό Κόμμα κέρδισε την πλειοψηφία φάνηκε πιθανός ο σχηματισμός μίας δεύτερης κυβέρνησης υπό το ντεν Ούιλ. Ωστόσο αυτό δεν επιτεύχθηκε λόγω των τριβών μεταξύ του Εργατικού Κόμματος και του Λαϊκού Καθολικού Κόμματος και μετά από επτά μήνες διαπραγματεύσεων συμφωνήθηκε ο σχηματισμός κυβέρνησης υπό τον φαν Αχτ, με τη συμμετοχή του Λαϊκού Κόμματος για την Ελευθερία και τη Δημοκρατία.
Πρωθυπουργός της Ολλανδίας
Ο Αντρέας φαν Αχτ ανέλαβε Πρωθυπουργός της Ολλανδίας στις 19 Δεκεμβρίου 1977, διαδεχόμενος τον Γιουπ ντεν Ούιλ. Η κυβέρνησή του είχε να αντιμετωπίσει μία σοβαρή οικονομική κρίση με αυξανόμενο έλλειμμα, αλλά δεν πραγματοποίησε περικοπές στις κυβερνητικές δαπάνες λόγω της αντίδρασης των αριστερών αντιπολιτευόμενων κομμάτων, τα οποία κατείχαν σχεδόν τις μισές έδρες του κοινοβουλίου. Επίσης πραγματοποίησε μεταρρυθμίσεις στο δημόσιο τομέα στις κυβερνητικές υπηρεσίες. Έγιναν πολλές διαδηλώσεις από αριστερές οργανώσεις, με τις χειρότερες να ξεσπούν κατά την ενθρόνιση της νέας Βασίλισσας της Ολλανδίας Βεατρίκης στις 30 Απριλίου 1980. Στις βουλευτικές εκλογές του 1981, η Χριστιανοδημοκρατική Έκκληση, το Λαϊκό Κόμμα για την Ελευθερία και τη Δημοκρατία και το Εργατικό Κόμμα υπέστησαν απώλεια εδρών στο κοινοβούλιο και ως εκ τούτου δεν ήταν εφικτός ο σχηματισμός κυβέρνησης συνεργασίας μεταξύ των δύο πρώτων κομμάτων. Ο φαν Αχτ αναγκάστηκε να στραφεί στο Εργατικό Κόμμα για το σχηματισμό άλλης κυβέρνησης. Μετά από τρεις μήνες δύσκολων διαπραγματεύσεων, συμφωνήθηκε ο σχηματισμός κυβέρνησης με τον φαν Αχτ ως πρωθυπουργό και το Γιουπ ντεν Ούιλ Αναπληρωτή Πρωθυπουργό και Υπουργό Κοινωνικών Ζητημάτων και Απασχόλησης. Η δεύτερη κυβέρνηση του Αντρέας φαν Αχτ ανέλαβε καθήκοντα στις 11 Σεπτεμβρίου 1981, με τη συμμετοχή του Εργατικού Κόμματος και του κόμματος των Δημοκρατών 66. Παρόλα αυτά, οι σχέσεις μεταξύ του φαν Αχτ και του ντεν Ούιλ ήταν εξαιρετικά τεταμένες και υπήρξαν πολλές διαφωνίες σε πολιτικό και ιδεολογικό περιεχόμενο. Στις 29 Μαΐου 1982, το Εργατικό Κόμμα απέσυρε την εμπιστοσύνη του από τη δεύτερη κυβέρνηση του φαν Αχτ και αυτό προκάλεσε την πτώση της, μόλις εννέα μήνες μετά από το σχηματισμό της. Οι σχέσεις μεταξύ του φαν Αχτ και του ντεν Ούιλ επλήγησαν ανεπανόρθωτα και μάλιστα ο φαν Αχτ δεν έλαβε καν πρόσκληση για να παρευρεθεί στην κηδεία του ντεν Ούιλ το 1987. Η τρίτη υπηρεσιακή κυβέρνηση του φαν Αχτ σχηματίστηκε την ίδια ημέρα μετά την πτώση της δεύτερης, με τη συμμετοχή μόνο των Δημοκρατών 66 και φυσικά της Χριστιανοδημοκρατικής Έκκλησης. Ο φαν Αχτ διατέλεσε και Υπουργός Εξωτερικών στην τρίτη του κυβέρνηση. Στις πρόωρες βουλευτικές εκλογές του 1982, ο φαν Αχτ διεκδίκησε ξανά επιτυχώς την αρχηγία της Χριστιανοδημοκρατικής Έκκλησης, αλλά λίγο μετά από τη διεξαγωγή τους ανακοίνωσε απροσδόκητα ότι δε θα συνεχίσει τη θητεία του ως πρωθυπουργός. Στις 25 Οκτωβρίου 1982, παρέδωσε την αρχηγία της Χριστιανοδημοκρατική Έκκλησης στον Ρουντ Λούμπερς, ο οποίος τον διαδέχτηκε στην πρωθυπουργία της Ολλανδίας στις 4 Νοεμβρίου 1982.
Μετά την πρωθυπουργία
Ο Αντρέας φαν Αχτ δεν αποσύρθηκε από την πολιτική μετά το τέλος της θητείας του και συνέχισε να είναι ενεργός. Στις 16 Ιουνίου 1983 αποσύρθηκε ως μέλος της Βουλής των Αντιπροσώπων. Ο φαν Αχτ διατέλεσε Πρεσβευτής της Ευρωπαϊκής Οικονομικής Κοινότητας στην Ιαπωνία από τις 1 Ιανουαρίου 1987 έως τις 1 Ιανουαρίου 1990 και στις Η.Π.Α. από τις 1 Ιανουαρίου 1990 έως τις 1 Απριλίου 1995, οπότε αποσύρθηκε από την ενεργό πολιτική σε ηλικία 64 ετών. Από το 1995 έως το 2004 δίδαξε σπουδές διεθνών σχέσεων στα Πανεπιστήμια του Ριτσουμεϊκάν στο Κιότο, των Ηνωμένων Εθνών και του Κβανσέι Γκακουίν στην Ιαπωνία. Ο φαν Αχτ έχει εκφράσει τη γνώμη του στη σύγκρουση μεταξύ του Ισραήλ και της Παλαιστίνης, προτείνοντας τη δημιουργία παλαιστηνιακού κράτους, αυστηρά διαχωρισμένο από το Ισραήλ. Έχει επίσης συμμετάσχει σε διάφορα συμβούλια υπέρ της ειρήνης και των ανθρωπίνων δικαιωμάτων. Το 2016, ο φαν Αχτ δήλωσε ότι ο Πρωθυπουργός του Ισραήλ Μπέντζαμιν Νετανιάχου πρέπει να καταδικαστεί ως εγκληματίας πολέμου από το Διεθνές Ποινικό Δικαστήριο, προκαλώντας αντιδράσεις για τα λεγόμενά του.
Σικυώνας
Στην ελληνική μυθολογία με το όνομα Σικυώνας (Σικυών) είναι γνωστά τα παρακάτω δύο διαφορετικά πρόσωπα:
Πηγές
Σικυωνας Λαμεδοντας
Σπάρτη Λευκάδας
Η Σπάρτη ή Σπαρτί ή Σκαστή  είναι ακατοίκητη (σύμφωνα με την απογραφή του 2011) νησίδα του Ιονίου Πελάγους στο νομό Λευκάδας. Ως οικισμός αναφέρεται επίσημα, μετά την Ένωση των Επτανήσων (1864), το 1866 στο ΦΕΚ 9Α - 28/01/1866 να προσαρτάται στον τότε δήμο Ταφίων και σύμφωνα με το σχέδιο Καλλικράτης υπάγεται στο δήμο Μεγανησίου. Γεωγραφικά ανήκει και στο νησιωτικό σύμπλεγμα των Τηλεβοεϊδών νήσων και στο σύμπλεγμα των Πριγκηπονήσων. Βρίσκεται πολύ κοντά στις δυτικές ακτές της Λευκάδας, απέναντι από το Νυδρί της Λευκάδας και έχει έκταση 0,538 τ.χλμ.
Παραπομπές
Κατηγορία:Επτάνησα Κατηγορία:Νομός Λευκάδας Κατηγορία:Ελληνικές βραχονησίδες
Δόξα Αρκαδίας
Η Δόξα είναι χωριό του Νομού Αρκαδίας, στην παλαιά επαρχία Γορτυνίας. Με την εφαρμογή του νόμου Καλλικράτης της τοπικής αυτοδιοίκησης αποτελεί δημοτικό διαμέρισμα του δήμο Γορτυνίας και έχει σήμερα 187 κατοίκους. Βρίσκεται σε υψόμετρο 600 μέτρων, στην πλαγιά του ομώνυμου όρους Δόξα. Με καλή ορατότητα η θέα του χωριού εκτείνεται μέχρι το Ιόνιο Πέλαγος, στην παραλία της Ζαχάρω ς. Απέχει 85 χιλιόμετρα από την Τρίπολη Αρκαδίας και 55, αντίστοιχα, από τον Πύργο Ηλείας.
Ιστορία
Το πρώτο όνομα του χωριού ήταν «Βρετεμπούγα», κατά την πρώτη επίσημη απογραφή που έγινε από τους Βενετούς το 1698 το χωριό αναφέρεται σαν Vreto Bua και είχε 28 οικογένειες με 82 κατοίκους. Το 1927 ονομάστηκε Μαυροσκιά και το 1928 πήρε την σημερινή του ονομασία από την κορυφή Δόξα υψ. 894 μ. του βουνού στους πρόποδες του οποίου είναι κτισμένο το χωριό. Ήταν ονομαστό για τους χτίστες του. Η Δόξα έχει καεί δυο φορές: η πρώτη μερικώς ήταν στις 16 Δεκεμβρίου 1779 από τον Τούρκο αγά Μετούρο όπου κατέστρεψε δέκα πέντε σπίτια και η δεύτερη κατά τη γερμανική Κατοχή 1941-1944, οπότε και κάηκε ολοσχερώς από τους Ναζί Γερμανούς ως αντίποινα για τον θάνατο ενός στρατιώτη από περίπολο ανταρτών στις 23 Αυγούστου 1943 ημέρα Δευτέρα.
Το χωριό σήμερα
Πρόκειται για ένα χωριό με λίγα παλιά πέτρινα σπίτια, με μια πλατεία στο κέντρο του χωριού που λέγεται αγορά και την εκκλησία του Αγίου Νικολάου. Το τοπίο συμπληρώνει το πράσινο από τους κάμπους και τα πλατάνια καθώς και ο ποταμός Λάδωνας λίγα χιλιόμετρα προς τα δυτικά. Σήμερα, απαριθμεί λιγότερο από 200 κατοίκους. Τα καλοκαίρια και ειδικά το μήνα Αύγουστο το χωριό σφύζει από ζωή, καθώς κορυφώνονται οι εκδηλώσεις του Συλλόγου Απανταχού Δοξιωτών και του Συλλόγου Νέων Δόξας, με λαϊκές βραδιές καθώς και πάρτι νεολαίας που λαμβάνει χώρα στο παλιό σχολείο του χωριού που πλέον έχει μετατραπεί σε Λαογραφικό Μουσείο. Τον ίδιο μήνα πραγματοποιείται εκδήλωση μνήμης για το κάψιμο του χωριού που έγινε στις 23 Αυγούστου του 1943 από τους Γερμανούς κατακτητές. Κατά την διάρκειά της, τελείται επιμνημόσυνη δέηση για όλα τα θύματα της Γερμανικής κατοχής και κατάθεση στεφάνων στο χώρο του μνημείου.
Παραπομπές
Κατηγορία:Δήμος Γορτυνίας Κατηγορία:Χωριά του νομού Αρκαδίας
Ταξιάρχες Εύβοιας
Οι Ταξιάρχες Εύβοιας είναι χωριό στον νομό Ευβοίας. Το χωριό, σύμφωνα με την απογραφή του 2011, έχει πληθυσμό 275 κατοίκους. Την περίοδο 1999-2010 ανήκε στο Δήμο Κύμης, ενώ σήμερα ανήκει στον Δήμο Κύμης-Αλιβερίου. Στο χωριό αναπτύχθηκε η τέχνη της καλαθοπλεκτικής.
Ιστορία
Η παλαιότερη ονομασία του ήταν Κακολύρι. Στις 24 Μαΐου 1944, οι Γερμανοί σκότωσαν 30 από τους κατοίκους του χωριού, ενώ στη συνέχεια έκαψαν το χωριό, σε αντίποινα για το θάνατο ενός Γερμανού στρατιώτη. Από τότε κάθε 24η Μαΐου λαμβάνει χώρα η τελετή μνήμης του γεγονότος. μικρογραφία|αριστερά|Ιερός Ναός στους Ταξιάρχες Εύβοιας
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου Κατηγορία:Μαρτυρικά_χωριά_και_πόλεις_της_Ελλάδας
203 π.Χ.
Θάνατοι
Κατηγορία:Έτη
Μακρυχώρι Λάρισας
μικρογραφία|το χωριό όπως φαίνεται από το εξωκλήσι των Αρχαγγέλων Γαβριήλ και Μιχαήλ. μικρογραφία|Το Μακρυχώρι από ψηλά.
Το Μακρυχώρι (παλαιότερα αναφερόταν παράλληλα με την ελληνική ονομασία και ως Οτμανλί/Ουτμαντά ) είναι χωριό του Νομού Λάρισας και υπήρξε έδρα του τέως ομώνυμου Δήμου. Βρίσκεται 18 χιλιόμετρα βόρεια της πόλης της Λάρισας, δίπλα από την Εθνική οδό Αθήνας Θεσσαλονίκης και 8 χιλιόμετρα από την είσοδο του στενού των Τεμπών. Υπάγεται διοικητικά στον νέο Δήμο Τεμπών.
Βρίσκεται κτισμένο απέναντι ακριβώς από την κορυφή του Κισσάβου, στους πρόποδες της ανατολικής πλευράς του βουνού Καρακόπετρα και σε υψόμετρο 110 μέτρων.
Το χωριό ήταν κοντά στα ελληνοτουρκικά σύνορα πριν τους Βαλκανικούς πολέμους, κατά τους οποίους και αποτέλεσε πέρασμα ανεφοδιασμού του ελληνικού στρατού.
Ιστορία
Κατά την διάρκεια της Οθωμανικής κατοχής, ανατολικά και νότια της σημερινής θέσης του οικισμού υπήρχαν μκροί οικισμοί τα ερείπια των οποίων υπάρχουν μέχρι και σήμερα. Οι οικισμοί αυτοί ήταν: το Προσήλιο, το Βερνέρι, το Ραχμάνι και το Καρασλάρ.. Το 1786 στη Θεσσαλία εισήλθε ο Αλή πασάς. Κατά τη διάρκεια της εξουσίας του απέκτησε μεγάλη περιουσία η οποία αποτελούνται από 935 τσιφλίκια, ανάμεσα τους και το Μακρυχώρι. Το ελληνικό στοιχείο δεν ήταν έντονο στην περιοχή κατά τη διάρκεια της οθωμανικής κατοχής. Οι Έλληνες έρχονταν από ορεινά χωριά για να υπηρετήσουν ως χουσμικιάρηδες (υπηρέτες) δηλαδή στους Τούρκους, καθώς οι Τούρκοι δεν ασχολούνταν με αυτά τα επαγγέλματα. Ο Φραγκούδης Γ. το 1891 αναφέρει: ''«… έφθασα εις το Μακρυχώρι, υπο Τουρκων οικούμενων. Οι Τούρκοι τόσον φανατικοί εινε, ώστε εις ουδένα Χριστιανόν επιτρέπουσι να κατοικήση ενταυθα. Μόνο εις Χριστιανός ετόλμησε από της προσαρτήσεως να υποκατασταθή αλλά ώς φύγη οι Τούρκοι τω υπόσχονται ότι αγοράζουσιν εις πενταπλάσιον αξίαν τα κτηματά του. Πλην αυτού εινε και δυο Χριστιανοί χαντζήδες ανεκτοί ως εκ του επαγγέλματος των. Τα μαγαζιά των πλην ολίγων αξία 100 εν όλω δραχμών ουδέν άλλο περιέχουσι. Μόλις ηδυνήθηκαν να μου προμηθεύσωσι τεμάχιον ξερόν άρτον και ολίγα ωα. Αι γυναίκες διερχόμεναι προ εμού καλύπτουσι το πρόσωπων. Τα δε Τουρκόπαιδα μακροθεν ιστάμενα με περιεργάζονται μετά απορίας. Ο θέλων να κοιμηθή εις Μακρυχώρι δεν έχει εξαπλωθή υπό την σκιάν του χανίου…''
Ο πόλεμος του 1897, οι συγκρούσεις που ακολούθησαν, η υποχώρηση του ελληνικού στρατού και τελικά η επαναπροσάρτηση της περιοχής στην Ελλάδα, είχε σαν αποτέλεσμα οι Τούρκοι κάτοικοι της περιοχής να την εγκαταλείπουν με γοργούς ρυθμούς και να πουλάνε τις περιουσίες τους στους «χουσμικιάρηδες». Την εποχή αυτή, πολλοί Τούρκοι είχαν εγκατασταθεί στην άλλη πλευρά των συνόρων, ωστόσο περνούσαν τα σύνορα και έρχονταν στην περιοχή για να πουλήσουν τις περιουσίες τους.
Πάνω στην κορυφογραμμή της Καρακόπετρας υπάρχουν παλιά οχυρωματικά έργα, στρατώνες, πολυβολεία και δρόμοι από τους οποίους Στρατός ανέβαζε τ' άρματα, ιδιαίτερα κατά τους Βαλκανικούς πολέμους, επειδή βόρεια του χωριού, στην νότια πλευρά του Ολύμπου, ήταν τα ελληνοτουρκικά σύνορα από το 1881 μέχρι το 1912.
Τέλος τα τελευταία χρόνια με τα μεγάλα έργα οδοποιίας της περιοχής αποκαλύφτηκε από τους Αρχαιολόγους δίπλα από τον κόμβο Μακρυχωρίου, μία διπλή αμυντική τάφρος λαξευμένη στην περιφέρεια προϊστορικής τούμπας, εύρημα και αυτό της Νεολιθικής περιόδου.
Συμμετοχή στους Εθνικούς αγώνες
Από το Μακρυχώρι στρατολογήθηκαν για τον Μακεδονικό αγώνα αρκετοί νέοι. Σημαντική επίσης ήταν η συμμετοχή τους στη Μικρασιατική εκστρατεία. Πολλοί απ' αυτούς τους νέους γύρισαν με την οπισθοχώρηση, μερικοί όμως σκοτώθηκαν. Επίσης στον πόλεμο του 1940 αρκετοί νέοι πήραν μέρος και πολλοί απ' αυτούς δεν είχαν την τύχη να γυρίσουν. Κατά τη διάρκεια της Γερμανο-ιταλικής κατοχής, όλοι σχεδόν οι νέοι συμμετείχαν στις αντιστασιακές οργανώσεις και με διάφορες ενέργειες, σαμποτάζ, δολοφονίες Γερμανών στρατιωτών, έδειχναν στους κατακτητές ότι δεν δέχονται την σκλαβιά. Δυστυχώς όπως σε όλες τις ανώμαλες καταστάσεις έτσι και τότε, δεν έλειψαν και οι άνθρωποι που πιστεύοντας ότι οι κατακτητές θα μείνουν για πάντα στην Ελλάδα θέλησαν να εκμεταλλευτούν την εξουσία που πρόσκαιρα τους χάρισαν οι Γερμανοί και οι Ιταλοί.
Μελανό επίσης σημείο για το χωριό, ήταν η δράση μετά την κατοχή στην περιοχή παρακρατικών οργανώσεων, που είχε σαν αποτέλεσμα να σκοτώσουν τον Αύγουστο του 1946 πάνω από είκοσι άνδρες, οικογενειάρχες στην πλειοψηφία τους και να γεμίσει το χωριό με ορφανά παιδιά και χήρες.
Διοίκηση
Έγινε ανεξάρτητη Κοινότητα το 1912, με πρώτο πρόεδρο τον αείμνηστο Μιχάλη Σαμολαδά.
Στην Κοινότητα Μακρυχωρίου ανήκε και ο Συνοικισμός της Γυρτώνης που βρίσκεται 8 χιλιόμετρα Νοτιοδυτικά του χωριού, στο κέντρο σχεδόν μίας πολύ εύφορης πεδιάδας. Το 1997 δημιουργήθηκε ο Δήμος Μακρυχωρίου με έδρα το Μακρυχώρι Λάρισας, σύμφωνα με τον Νόμο 2539/1997 γνωστό ως «Ιωάννης Καποδίστριας».
Στον τέως Δήμο Μακρυχωρίου, ο οποίος υφίστατο έως τα τέλη του 2010, ανήκαν οι πρώην Κοινότητες Ευαγγελισμού, Παραποτάμου, Ελάτειας και ο Συνοικισμός της Γυρτώνης. Ο Δήμος κατά την απογραφή του 2001 είχε 2.976 κατοίκους, οι 1.787 από τους οποίους ζούσαν στο Μακρυχώρι. Από το 2011 υπάγεται διοικητικά στο διευρυμένο Δήμο Τεμπών.
Πηγές
Κατηγορία:Χωριά του νομού Λάρισας Κατηγορία:Δήμος Τεμπών
Interstellar
Το Interstellar είναι αμερικανικής παραγωγής επική κινηματογραφική ταινία επιστημονικής φαντασίας του 2014, σε σκηνοθεσία του Κρίστοφερ Νόλαν. Στην ταινία πρωταγωνιστούν οι Μάθιου Μακόναχι, Αν Χάθαγουεϊ, Τζέσικα Τσάστεϊν, Μπιλ Έργουιν, Μάικλ Κέιν, Έλεν Μπέρστιν, και Ματ Ντέιμον. Το σενάριο ακολουθεί την ιστορία μίας ομάδας αστροναυτών, οι οποίοι ταξιδεύουν μέσα από μία σκουληκότρυπα, σε μία προσπάθεια να βρουν ένα νέο σπίτι για την ανθρωπότητα. Το σενάριο της ταινίας γράφτηκε από τα αδέλφια Κρίστοφερ και Τζόναθαν Νόλαν, και βασίζεται σε ένα αρχικό σενάριο που είχε γράψει ο δεύτερος, το 2007. Ο Κρίστοφερ Νόλαν ανέλαβε και την παραγωγή της ταινίας, μαζί με τη σύζυγό του Έμμα Τόμας, μέσω της εταιρείας παραγωγής τους με το όνομα Syncopy, και μαζί με την Λίντα Όμπστ της Lynda Obst Productions.
Επιρροές
Ο σκηνοθέτης Κρίστοφερ Νόλαν δήλωσε ότι επιρροή στο Interstellar άσκησαν, μεταξύ άλλων, το Μετρόπολις (1927), το 2001: Η Οδύσσεια του Διαστήματος (1968) και το Blade Runner (1982). Σχετικά με το 2001, είπε πως «οι ταινίες με τις οποίες μεγαλώνεις, η κουλτούρα την οποία απορροφάς με τις δεκαετίες, γίνονται μέρος των προσδοκιών σου όταν παρακολουθείς μια ταινία. Έτσι δεν μπορείς να κάνεις οποιαδήποτε ταινία στο κενό. Κάνουμε μία ταινία επιστημονικής φαντασίας... Δεν μπορείς να υποκριθείς ότι το 2001 δεν υπάρχει όταν κάνεις το Interstellar.» Δήλωσε, επίσης, ότι το Star Wars (1977) και το Άλιεν (1979) ήταν επιρροές για το σχεδιασμό της ταινίας: «Αυτές [οι ταινίες] κολλάνε πάντα στο μυαλό μου ως το πως πρέπει να προσεγγίσεις την επιστημονική φαντασία.» Επίσης, Ο Καθρέφτης (1975) του Αντρέι Ταρκόφσκι επηρέασε "στοιχειώδη πράγματα στην ιστορία σχετικά με τον άνεμο και τη σκόνη και το νερό." Και οι δύο ταινίες καταλήγουν με γονείς και παιδιά να επανασυνδέονται με προφανείς διαφορές ηλικίας.
Ο Νόλαν σύγκρινε το Interstellar με το Θησαυρό της Σιέρα Μάντρε (1948), ως μία ταινία για την ανθρώπινη φύση. Θέλησε, ακόμη, να προσαρμόσει ταινίες όπως Τα Σαγόνια του Καρχαρία (1975) του Στίβεν Σπίλμπεργκ και τις Στενές Επαφές Τρίτου Τύπου (1977). Ανέφερε ότι "Όταν λες ότι κάνεις μία οικογενειακή ταινία, έχει όλους αυτούς τους υποτιμητικούς συνειρμούς ότι θα είναι κάπως μαλακή. Αλλά όταν ήμουν παιδί, αυτές ήταν οικογενειακές ταινίες με την καλύτερη έννοια, και ήταν τόσο ακραίες και κοφτερές και ενδιαφέρουσες όσο οτιδήποτε άλλο στο φάσμα των blockbusters. Ήθελα να το φέρω πίσω αυτό κατά κάποιο τρόπο." Σημείωσε, επιπλέον, την ταινία Οι Κατάλληλοι Άνθρωποι (1983) ως ένα παράδειγμα προς μίμηση, και το πρόβαλλε στην ομάδα του, πριν τη διαδικασία της παραγωγής. Για να εξομοιώσει τη συγκεκριμένη ταινία, προσπάθησε να συλλάβει την αντανάκλαση στα κράνη των αστροναυτών του Interstellar. Για μεγαλύτερη έμπνευση για το πραγματικό διαγαλαξιακό ταξίδι, ο σκηνοθέτης κάλεσε στα παρασκήνια την πρώην αστροναύτη, Μάρσα Ίβινς. Ο Νόλαν και η ομάδα του μελέτησαν ντοκιμαντέρ του κινηματογραφιστή Τόνι Μάγερς σχετικά με την οπτική μορφή των διαστημικών αποστολών της NASA με IMAX κάμερες, και θέλησε να εξομοιώσει της απεικονίσεις στους κλειστούς χώρους ενός εσωτερικού χώρου διαστημοπλοίου, ξανά σε IMAX κάμερες.
Η έμπνευση για το υπόβαθρο της φάρμας στα μεσοδυτικά των ΗΠΑ προήλθε από από την ανατροφή του Clark Kent στον Άνθρωπο από Ατσάλι.
Εκτός από ταινίες, ο Νόλαν δέχθηκε επιρροή από την αρχιτεκτονική του Λούντβιχ Μις φαν ντερ Ρόε.
Κινηματογράφηση
Ο Νόλαν γύρισε το Interstellar με 35 mm αναμορφική και IMAX 70 mm φωτογράφηση. Προσλήφθηκε ο κινηματογράφος Χόιτε βαν Χοϊτέμα, διότι ο προηγούμενος κινηματογράφος των ταινιών του Νόλαν, Γουόλι Πφίστερ, εργαζόταν στην ταινία Transcendence (2014). Οι κάμερες IMAX που χρησιμοποιήθηκαν στο Interstellar είναι περισσότερες από όλες τις προηγούμενες ταινίες του Νόλαν. Για να μειώσει τη χρήση CGI, ο σκηνοθέτης έχτισε πρακτικά περιβάλλοντα, όπως το εσωτερικό ενός διαστημικού λεωφορείου. Ο Βαν Χοϊτέμα αναδιαμόρφωσε μία κάμερα IMAX ώστε να είναι φορητή, για να κινηματογραφεί εσωτερικές σκηνές. Μερικές από τις σκηνές της ταινίας πραγματοποιήθηκαν με μία κάμερα IMAX τοποθετημένη στο ρηναίο κώνο ενός Learjet.
Ο Νόλαν, γνωστός για τη μυστικότητα υπό την οποία κρατά τις λεπτομέρειες των παραγωγών του, προσπάθησε να διατηρήσει μυστικότητα και για το Interstellar. Η Wall Street Journal ανέφερε ότι "Ο δημιουργός γνωστός για τη μυστικότητά του έχει φτάσει σε ακραία μέτρα για να φυλάξει το σενάριο του Interstellar, όπως έκανε και για την τριλογία Ο Σκοτεινός Ιππότης." Ως ένα μέτρο ασφάλειας, το Interstellar κινηματογραφήθηκε υπό το όνομα Flora's Letter (Το Γράμμα της Φλόρα). Φλόρα ονομάζεται ένα από τα τέσσερα παιδιά του Νόλαν με την παραγωγό Έμμα Τόμας.
Επιστημονική ακρίβεια
Ο θεωρητικός φυσικός Κιπ Θόρν ήταν επιστημονικός σύμβουλος για την ταινία για να επιβεβαιώσει ότι ο απεικονίσεις των σκουληκοτρυπών και της σχετικότητας ήταν όσο πιο ακριβείς γινόταν. Συγκεκριμένα, δήλωσε: "Για τις απεικονίσεις των σκουληκοτρυπών και της μαύρης τρύπας, συζητήσαμε πως θα το κάνουμε, και τότε δούλεψα στις εξισώσεις που θα επέτρεπαν την καταγραφή των ακτίνων φωτός καθώς ταξιδεύουν μέσα από μία σκουληκότρυπα ή μία μαύρη τρύπα—έτσι, αυτό που βλέπετε είναι βασισμένο σε εξισώσεις της γενικής θεωρίας της σχετικότητας του Αϊνστάιν."
Νωρίς στη διαδικασία, ο Θόρν έθεσε δύο κατευθυντήριες γραμμές, ότι "Πρώτον, τίποτε δεν θα παραβίαζε τους θεμελιωμένους νόμους της Φυσικής. Δεύτερον, ότι όλες οι ακραίες υποθέσεις... θα πήγαζαν από την επιστήμη και όχι από το πλούσιο μυαλό ενός σεναριογράφου." Ο Νόλαν δέχθηκε αυτούς τους όρους, όσο δεν γίνονταν εμπόδιο για την ταινία. Κάποια στιγμή, ο Θόρν ξόδεψε δύο εβδομάδες προσπαθώντας να μεταπείσει το Νόλαν να μην χρησιμοποιήσει την ιδέα σχετικά με ένα χαρακτήρα που ταξίδευε με ταχύτητα μεγαλύτερη από αυτή του φωτός, με αποτέλεσμα ο Νόλαν να τα παρατά. Σύμφωνα με τον Θόρν, το στοιχείο το οποίο έχει τη μεγαλύτερη καλλιτεχνική ελευθερία είναι τα σύννεφα πάγου σε έναν από τους πλανήτες που επισκέπτονται, τα οποία είναι δημιουργήματα που πιθανώς πηγαίνουν πέρα από την υλική δύναμη που ο πάγος θα μπορούσε να υποστηρίξει.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Αποκαλυπτικές ταινίες Κατηγορία:Βρετανικές ταινίες Κατηγορία:Γαλαξίες στη μυθοπλασία Κατηγορία:Διαστημική περιπέτεια (ταινίες) Κατηγορία:Μαύρες τρύπες στη μυθοπλασία Κατηγορία:Ταινίες παραγωγής Warner Bros. Κατηγορία:Ταινίες με μουσική σύνθεση Χανς Ζίμμερ Κατηγορία:Ταινίες σε σκηνοθεσία Κρίστοφερ Νόλαν Κατηγορία:Ταινίες του 2014 Κατηγορία:Ταινίες με ταξίδι στον χρόνο Κατηγορία:Ταινίες τοποθετημένες σε φανταστικούς πλανήτες Κατηγορία:Ταινίες με θέμα το περιβάλλον Κατηγορία:Βρετανικές ταινίες επιστημονικής φαντασίας Κατηγορία:Ταινίες σχετικά με αστροναύτες Κατηγορία:Ταινίες σχετικά με τη NASA Κατηγορία:Επικές ταινίες επιστημονικής φαντασίας Κατηγορία:Ταινίες γυρισμένες στην Ισλανδία Κατηγορία:Ταινίες με θέμα τον χρόνο Κατηγορία:Ταινίες γυρισμένες στο Λος Άντζελες Κατηγορία:Αμερικανικές ταινίες επιβίωσης Κατηγορία:Ταινίες IMAX
Πράσινο Ιγκουάνα
Η Πράσινη Ιγκουάνα ή Κοινή Ιγκουάνα (επιστ. ονομ.: Iguana iguana - Ιγκουάνα η ιγκουάνα) είναι ένα μεγάλο, δενδρόβιο φυτοφάγο είδος σαύρας του γένους ιθαγενών Ιγκουάνα στην Κεντρική και Νότια Αμερική. Τα πράσινα ιγκουάνα κυμαίνονται πάνω από μια μεγάλη γεωγραφική περιοχή, από τη νότια Βραζιλία και την Παραγουάη, ως το Μεξικό και τα νησιά της Καραϊβικής. Επίσης και στις Ηνωμένες Πολιτείες, όμως σε άγριους πληθυσμούς της Νότιας Φλόριντα (συμπεριλαμβανομένων των Florida Keys), τη Χαβάη, και την κοιλάδα του Ρίο Γκράντε στο Τέξας.
Αναπτύσσεται σε 1,5 μέτρο σε μήκος από το κεφάλι μέχρι την ουρά, αν και μερικά δείγματα έχουν αυξηθεί περισσότερο από 2 μέτρα, και με βάρος έως και 9,1 κιλά.
Συνήθως βρίσκεται σε αιχμαλωσία ως κατοικίδιο λόγω της ηρεμικής του διάθεσης και τα φωτεινά χρώματα που έχει, ωστόσο είναι απαιτητική η φροντίδα τους. Απαιτήσεις όπως μεγάλο σε χώρο terrarium και την ανάγκη για ειδικό φωτισμό (UVA-UVB), για να παράγει βιταμίνη D, και ειδική θερμότητα μπορεί να αποδειχθεί δύσκολο για έναν ερασιτέχνη χομπίστα.
Παραπομπές
Κατηγορία:Ιγκουανίδες Κατηγορία:Πανίδα της Νότιας Αμερικής Κατηγορία:Πανίδα της Κεντρικής Αμερικής
Ρομπ Μπούρντον
Ο Ρόμπερτ Γκρέγκορι Μπούρντον (Robert Gregory Bourdon, γεννημένος στις 20 Ιανουαρίου 1979) είναι ο ντράμερ και το νεότερο μέλος του ροκ συγκροτήματος Linkin Park. Ο Bourdon γεννήθηκε στο Καλαμπάσας της Καλιφόρνια και τώρα ζει στο Λος Άντζελες. Μεγάλωσε στην ίδια πόλη με τα μέλη των Incubus και Hoobastank. Ο Μπούρντον άρχισε να παίζει ντραμς στην ηλικία των 10 αφού είδε μια συναυλία των Aerosmith. Η μητέρα του, η Πάτι, είναι φίλη με τον Τζόι Κράμερ, ντράμερ των Aerosmith. Επίσης, είχαν σχέση όταν ήταν πολύ νεότεροι. Αυτή η φιλία σήμαινε ότι ήταν σε θέση να πάνε στα παρασκήνια και να δουν το σύνολο της παραγωγής. Ο Κράμερ, επίσης, έδωσε στον Μπούρντον ένα κικ πεντάλ.
Στα πρώτα χρόνια της εφηβείας του, έπαιξε σε μερικές μπάντες με τους φίλους του. Ήταν περίπου εκείνη η εποχή που συνάντησε τον τρέχοντα συνάδελφό του στους Linkin Park, Μπράντ Ντέλσον. Έπαιξαν μαζί για περίπου ένα χρόνο σε μια μπάντα ονομαζόμενη Relative Degree. Ο στόχος τους ήταν να παίξουν στο Roxy Theatre στο Χόλιγουντ. Μετά την επίτευξη του στόχου τους με μία sold out συναυλία, οι Relative Degree τελικά διαλύθηκαν.
Προσωπική Ζωή
Ο Μπούρντον φοίτησε στο γυμνάσιο Αγκούρα της Καλιφόρνια μαζί με τα μέλη των Hoobastank. Συμμετείχε στην πρώτη του μπάντα, ένα κουαρτέτο με το όνομα No Clue, στην έκτη τάξη. Αργότερα άλλαξαν το όνομά τους σε Physical Evidence και έπαιζαν τραγούδια από συγκροτήματα όπως οι Nirvana, Bad Religion και Suicidal Tendancies. Ο Ρομπ έκανε μαθήματα ντραμς για ένα χρόνο, αλλά κουράστηκε από την ανάγνωση παρτιτούρων, επειδή του άρεζε να παίζει μουσική από τα αγαπημένα του συγκροτήματα ακούγοντάς τα αντί αυτού. Μετά την ένταξή του στη τζαζ μπάντα του γυμνασίου στη δέκατη τάξη, προσλήφθηκε από δύο μέλη μιας μπάντας που ονομαζόταν Karma μετά από μια συναυλία. Μέσω των μελών του συγκροτήματος Karma, συνάντησε τον Μπράντ Ντέλσον και τον Μάικ Σινόντα, οι οποίοι ζούσαν κοντά στην κοιλάδα του Σαν Φερνάντο. Τελικά, ο Ρομπ και ο Μπραντ θα σχημάτιζαν τη δική τους μπάντα ονομαζόμενη Relative Degree, ο ήχος της οποίας παρομοιάζονταν με τους 311. Μετά τη διάλυση της μπάντας, η ζωή του Ρομπ αναταράχτηκε λόγω της κατάχρησης ναρκωτικών και αλκοόλ. Ήταν αυτές οι δύσκολες στιγμές που του απέσπασαν την προσοχή από το να παίζει ντραμς. Τελικά, στο τέλος του γυμνασίου, έβαλε πάλι τη ζωή του σε τάξη και άρχισε να παίζει πλήρως και πάλι. Σύντομα, πήρε μια κλήση από τον Μάικ Σινόντα, ζητώντας του να ενταχθεί στη μπάντα αυτού και του Μπραντ, τους Xero.
Ο Μπούρντον πριν από τους Linkin Park δούλευε ως σερβιτόρος και είχε δουλέψει παλαιότερα και σε αίθουσα για μπόουλινγκ, το Corbin Bowl. Κάποτε έβγαινε με την ηθοποιό Shiri Appleby. Έβγαινε με την ηθοποιό Vanessa Lee Evigan από το 2001, αλλά ήταν μόνος του τουλάχιστον από τις αρχές του 2008. Τα γενέθλιά του παρουσιάστηκαν σε ένα επεισόδιο της iTunes' LPTV. Στις 20 Ιανουαρίου του 2004, οι Linkin Park έπαιξαν μια συναυλία στη Φιλαδέλφεια της Πενσυλβάνια και το συγκρότημα αστειευόταν στα παρασκήνια, λέγοντας ότι είναι τα εικοστά του Μπούρντον. Τα αγαπημένα τραγούδια του Μπούρντον για να παίξει είναι τα "In the End", "Tinfoil" και "The Little Things Give You Away". Τα χόμπι του περιλαμβάνουν το πιάνο (παρόλο που ο ίδιος δεν το έχει κάνει ποτέ για μια ηχογράφηση των Linkin Park) και το σερφ.
Ο Μπούρντον φοράει αγωνιστικά παπούτσια για να έχει μια καλύτερη αίσθηση για τα πεντάλ των ντραμς και υποστηρίζει ότι αυτό του δίνει καλύτερο έλεγχο των πεντάλ. Ο ίδιος, λέει ότι είναι κάπως τελειομανής. Είπε, επίσης, ότι το τραγούδι "Easier to Run" ήταν το πιο δύσκολο για να παίξει, επειδή έπρεπε να προσεγγίσει τα ντραμς με πολύ διαφορετικό τρόπο.
Ακόμη, είναι το πιο ψηλό μέλος του συγκροτήματος (1,93 μ.). Τα αγαπημένα του φαγητά είναι το μεξικάνικο και το ιταλικό και του αρέσει να ταξιδεύει σε παραλία ή σε λίμνη για να κάνει water-ski και να χαλαρώνει. Ο ίδιος έχει πει: «Νιώθω ευλογημένος που είχα την ευκαιρία να κάνω ένα άλμπουμ με πέντε από τους στενότερους φίλους μου. Ήταν μια εξαιρετική εμπειρία να κάνω περιοδείες και να έχω την ευκαιρία να συναντήσω τους οπαδούς μας και τους street teamers. Ευχαριστώ όλους που έχουν δείξει την αγάπη και την υποστήριξή τους.»
Εξοπλισμός Ντραμς
Ντραμς (Gretsch USA Custom) 14X6.5 Snare Drum Στο τρίτο στούντιο άλμπουμ των Linkin Park, Minutes to Midnight, ο Bourdon χρησιμοποίησε πρότυπα ξύλινα ντραμς, μαζί με τα trigger που χρησιμοποιήθηκαν σε προηγούμενα άλμπουμ του. Φωτογραφίες από τα μηχανήματα των ντραμς να χρησιμοποιούνται για την ηχογράφηση έχουν έρθει στην επιφάνεια μέσω του προσωπικού SlamXHype blog του Τζο Χαν.
Στις ζωντανές εμφανίσεις του Bleed It Out ο Bourdon παίζει τακτικά ένα σύνθετο ντραμ solo «Jungle».
Cymbals
Ο Bourdon χρησιμοποιεί Zildjian cymbals. 14" A-New Beat hi-hats ή 14" A-Custom Mastersound hi-hats (για το στούντιο και τις ζωντανές εμφανίσεις, αντίστοιχα)
Εξωτερικοί σύνδεσμοι
Κατηγορία:Μέλη των Linkin Park Κατηγορία:Αμερικανοί μουσικοί
Δήμοι της Ανγκουίλλα
Η Ανγκουίλλα διαιρείται σε 14 δήμους (αγγλ:districts, ενικός:district).
Παγκόσμιος Οργανισμός Υγείας
Ο Παγκόσμιος Οργανισμός Υγείας (Π.Ο.Υ.), αποτελεί εξειδικευμένη υπηρεσία του Οργανισμού Ηνωμένων Εθνών (ΟΗΕ) και ασχολείται με την προάσπιση της παγκόσμιας υγείας. Ιδρύθηκε επίσημα το 1948 και εδρεύει στη Γενεύη. Αποτελεί μέλος της Ομάδας Ανάπτυξης των Ηνωμένων Εθνών (United Nations Development Group). Ο προκάτοχός του, ομ Οργανισμός Υγείας, ήταν υπηρεσία της Κοινωνίας των Εθνών. Το «σύνταγμα» του Παγκόσμιου Οργανισμού Υγείας έχει υπογραφεί από 61 χώρες στις 22 Ιουλίου 1946 ενώ η πρώτη συνάντηση Παγκόσμιας Συνέλευσης Υγείας ολοκληρώθηκε στις 24 Ιουλίου 1946. Από την ίδρυσή του έχει διαδραματίσει σημαντικό ρόλο στην εξάλειψη της ευλογιάς. Οι τρέχουσες προτεραιότητές της περιλαμβάνουν την αντιμετώπιση των μεταδοτικών ασθενειών κυρίως του AIDS (HIV), του ιού Έμπολα, της ελονοσίας και της φυματίωσης, τον περιορισμό των επιπτώσεων των μη μεταδοτικών ασθενειών, η σεξουαλική υγεία και η αναπαραγωγή, η ανάπτυξη και η γήρανση, η υγιεινή διατροφή και η ασφάλεια των τροφίμων. Ακόμη ο Π.Ο.Υ είναι υπεύθυνος για τη Διεθνή Έκθεση Υγείας( World Health Report), μια δημοσίευση σχετικά με την υγεία, και την Παγκόσμια Μέρα Υγείας που γιορτάζεται κάθε χρόνο στις 7 Απριλίου. Επικεφαλής του Π.Ο.Υ είναι ο Αιθίοπας Τέντρος Αντάνομ. Για τη χρονιά 2014-2015 ο προϋπολογισμός του Π.Ο.Υ είναι περίπου 4 δισεκατομμύρια $ και από αυτά περισσότερα από 3 δισεκατομμύρια προέρχονται από εθελοντικές συνεισφορές.
Ιστορία της λειτουργίας
Ο Παγκόσμιος Οργανισμός Υγείας θέσπισε μια υπηρεσία επιδημιολογικών πληροφοριών μέσω τέλεξ το 1947 και μέχρι το 1950 ένα μαζικό κίνημα για τον εμβολιασμό έναντι της φυματίωσης ήταν ήδη σε εξέλιξη. Το 1955 ξεκίνησε το πρόγραμμα εξάλειψης της ελονοσίας και το 1965 έγινε η πρώτη αναφορά σχετικά με τον σακχαρώδη διαβήτη και η δημιουργία του Διεθνούς Οργανισμού Έρευνας για τον Καρκίνο στα κτίρια του οποίου μετακόμισε ο Π.Ο.Υ. το 1966. Λίγα χρόνια αργότερα, το 1976, ξεκίνησε ένα διευρυμένο πρόγραμμα πάνω στην ανοσοποίηση με τη συνεργασία του Προγράμματος Ανάπτυξης των Ηνωμένων Εθνών (UNDP) και της Διεθνούς Οργάνωσης Τροφίμων και Γεωργίας (FAO). Τον επόμενο χρόνο το Ειδικό Πρόγραμμα για την έρευνα και την Εκπαίδευση στις Τροπικές Ασθένειες τέθηκε σε εφαρμογή. Το 1976, η Παγκόσμια Συνέλευση Υγείας αποφάσισε τη ψήφιση μιας πρότασης σχετικά με την πρόληψη της αναπηρίας και την αποκατάσταση των ατόμων με ειδικές ανάγκες δίνοντας έμφαση στη δημιουργία μιας κοινωνίας φροντίδας. Η πρώτη λίστα με τα βασικότερα φάρμακα καταρτίστηκε το 1977, και ένα χρόνο αργότερα εκφράστηκε ο φιλόδοξος στόχος του οργανισμού «υγεία για όλους». Το 1986, ο Π.Ο.Υ. ξεκίνησε το πρόγραμμα σχετικά με το αυξανόμενο πρόβλημα του AIDS και ακολούθησαν δύο χρόνια με ιδιαίτερη προσοχή για την πρόληψη των διακρίσεων εις βάρος των πασχόντων. Η Παγκόσμια Πρωτοβουλία για την Εξάλειψη της Πολιομυελίτιδας ιδρύθηκε το 1988.
Το 1958, ο Viktor Zhdanov, αναπληρωτής Υπουργός Υγείας για τη Σοβιετική Ένωση, ζήτησε από την Παγκόσμια Συνέλευση Υγείας να αναλάβει την πρωτοβουλία για την εξάλειψη της ευλογιάς καθώς 2 εκατομμύρια άνθρωποι πέθαιναν από ευλογιά κάθε χρόνο. Το 1967, ο Παγκόσμιος Οργανισμός Υγείας ενέτεινε την προσπάθεια για την παγκόσμια εξάλειψη της ευλογιάς, συμβάλλοντας 2,4 εκατομμύρια $ ετησίως. Το αρχικό πρόβλημα που αντιμετώπισε ο οργανισμός ήταν η ανεπαρκής αναφορά των περιπτώσεων ευλογιάς. Ο ΠΟΥ δημιούργησε ένα δίκτυο συμβούλων που βοήθησαν τις χώρες να εφαρμόσουν το πρόγραμμα για τον περιορισμό των περιστατικών ευλογιάς. Μετά από πάνω από δύο δεκαετίες αγώνα για την καταπολέμηση της ευλογιάς, ο Π.Ο.Υ. κήρυξε το 1979 ότι η ασθένεια είχε εξαλειφθεί και ήταν η πρώτη στη λίστα των ασθενειών που έπρεπε να εξαλειφθούν.
Το 1998, ο Γενικός Διευθυντής του Π.Ο.Υ. τόνισε την επέκταση της παιδικής επιβίωσης με μείωση της παιδικής θνησιμότητας και αύξηση του προσδόκιμου ζωής καθώς και των μειωμένων περιστατικών ασθενειών που μάστιζαν την τότε κοινωνία όπως η ευλογιά και η πολιομυελίτιδα. Ο ίδιος, ωστόσο παραδέχτηκε ότι έπρεπε να γίνουν πολλά βήματα ακόμα για να βελτιωθεί η μητρική υγεία και ότι η πρόοδος σε αυτόν τον τομέα ήταν αργή. Η χολέρα και η ελονοσία έχουν παραμείνει προβλήματα από την ίδρυση του Π.Ο.Υ. αν και βρισκόταν σε παρακμή για ένα μεγάλο διάστημα την περίοδο αυτή. Στον 21ο αιώνα, η εταιρική σχέση Stop TB δημιουργήθηκε μαζί με τη διατύπωση του ΟΗΕ για τους Αναπτυξιακούς Στόχους της Χιλιετίας. Η αντιμετώπιση της ιλαράς ως πρωτοβουλία ιδρύθηκε το 2001 και συνέβαλλε στη μείωση των παγκόσμιων θανάτων από τη νόσο κατά 68% μέχρι το 2007. Το 2002 ιδρύθηκε το Παγκόσμιο Ταμείο για την Καταπολέμηση του AIDS, της φυματίωσης και της ελονοσίας με σκοπό τη βελτίωση των διαθέσιμων πόρων.
Συνολική Εστίαση
Το σύνταγμα του Π.Ο.Υ. αναφέρει ότι στόχος του οργανισμού «είναι η επίτευξη από όλους τους ανθρώπους του υψηλότερου δυνατού επιπέδου υγείας».
Ο Π.Ο.Υ. επιτυγχάνει τους στόχους του μέσα από τις λειτουργίες του, όπως ορίζονται στο Σύνταγμα της χώρας: (α) να ενεργεί ως συντονίστρια αρχή σχετικά με τις διεθνείς εργασίες στον τομέα της υγείας (β) να καθιερώσει και να διατηρήσει αποτελεσματική συνεργασία με τα Ηνωμένα Έθνη, τους ειδικευμένους οργανισμούς, τις κυβερνητικές υπηρεσίες υγείας, επαγγελματικές ομάδες και με τους άλλους οργανισμούς ώστε να μπορεί να θεωρηθεί κατάλληλος (γ) να βοηθήσει τις κυβερνήσεις, κατόπιν αιτήματος, στην ενίσχυση των υπηρεσιών υγείας (δ) να παράσχει την κατάλληλη τεχνική βοήθεια και, σε περίπτωση έκτακτης ανάγκης, να προσφέρει βοήθεια κατόπιν αιτήματος ή αποδοχής από τις άλλες κυβερνήσεις (ε) για να παρέχει ή να βοηθήσει στην παροχή, κατόπιν αιτήματος των Ηνωμένων Εθνών, υπηρεσίες υγείας και διαφόρων άλλων παροχών σε ειδικές ομάδες, όπως στους λαούς εμπιστοσύνης (στ) τη δημιουργία και διατήρηση αυτών των διοικητικών και τεχνικών υπηρεσιών εφόσον απαιτούνται, συμπεριλαμβανομένων των επιδημιολογικών καθώς και των στατιστικών υπηρεσιών (ζ) για την τόνωση και την επιπρόσθετη εργασία των προαναφερθέντων για την εξάλειψη των επιδημιών, των ενδημικών και άλλων ασθενειών (η) την προώθηση, σε συνεργασία με άλλους εξειδικευμένους οργανισμούς όπου είναι απαραίτητο της πρόληψης των τραυματισμών από ατυχήματα (θ) να προωθήσει, σε συνεργασία με άλλους εξειδικευμένους οργανισμούς όπου είναι αναγκαίο, τη βελτίωση της διατροφής, της στέγασης, της αποχέτευσης, των οικονομικών ή των συνθηκών εργασίας και άλλες πτυχές της περιβαλλοντικής υγιεινής (ι) για την προώθηση της συνεργασίας μεταξύ των επιστημονικών και επαγγελματικών ομάδων που συμβάλλουν στην προαγωγή της υγείας (ια) να προτείνει συμβάσεις, συμφωνίες και κανονισμούς, και να κάνει συστάσεις όσον αφορά τα διεθνή θέματα υγείας και να τις εκτελεί.
Ο Π.Ο.Υ. ορίζει τον ρόλο του στη δημόσια υγεία ως εξής:
Μεταδοτικές ασθένειες
Το έτος 2012-2013 ο Παγκόσμιος Οργανισμός Υγείας προσδιόρισε 13 τομείς, στους οποίους καταμερίστηκαν τα χρήματα του προϋπολογισμού. Δύο από αυτούς τους 13 τομείς σχετίζονταν με τις μεταδοτικές ασθένειες: ο πρώτος με σκοπό να μειωθεί η επιβάρυνση στην υγεία καθώς και στην οικονομία των μεταδοτικών νόσων, ο δεύτερος για την καταπολέμηση του HIV / AIDS, της ελονοσίας και της φυματίωσης.
Όσον αφορά τον ιό HIV, ο Π.Ο.Υ. εργάζεται στο πλαίσιο του UNAIDS και θεωρεί σημαντικό ότι λειτουργεί σύμφωνα με τους στόχους και τις στρατηγικές του τελευταίου ενώ προσπαθεί, επίσης, να συμπεριλάβει και διάφορα άλλα τμήματα της κοινωνίας εκτός από την υγεία ώστε να συμβάλει στην αντιμετώπιση των οικονομικών και κοινωνικών επιπτώσεων της νόσου. Σύμφωνα με τον UNAIDS, ο Π.Ο.Υ. έχει θέσει ως στόχο στο διάστημα μεταξύ 2009 και 2015 τη μείωση του αριθμού των ατόμων, ηλικίας 15-24 ετών, που έχουν προσβληθεί, κατά 50%, τη μείωση των νέων μολύνσεων από τον HIV στα παιδιά κατά 90% και τη μείωση των θανάτων που σχετίζονται με τον ιό HIV κατά 25%.
Παρόλο που ο Π.Ο.Υ. απέτυχε να φέρει εις πέρας τη δέσμευσή του το 1970 για μια παγκόσμια εκστρατεία εξάλειψης της ελονοσίας, εξακολουθεί την προσπάθεια για τον έλεγχο της ελονοσίας. Το Παγκόσμιο Πρόγραμμα για την ελονοσία του Π.Ο.Υ. είναι σε εφαρμογή για την παρακολούθηση των περιστατικών της ελονοσίας και την αντιμετώπιση των μελλοντικών προβλημάτων στα συστήματα ελέγχου της ασθένειας. Ο Π.Ο.Υ. αναμένεται να υποβάλει έκθεση, πιθανώς το 2015, ως προς το αν το RTS,S / AS01, που προς το παρόν βρίσκεται σε πειραματικό στάδιο είναι αποτελεσματικό εμβόλιο κατά της ελονοσίας. Προς το παρόν, τα εντομοκτόνα, τα οποία είναι ανθελονοσιακά φάρμακα, χρησιμοποιούνται για την πρόληψη της εξάπλωσης της ελονοσίας, ιδιαίτερα σε ευπαθή άτομα όπως έγκυες γυναίκες και μικρά παιδιά.
Ο Π.Ο.Υ. έχει συμβάλει στη μείωση κατά 40% του αριθμού των θανάτων από φυματίωση μεταξύ του 1990 και του 2010, και, από το 2005, ισχυρίζεται ότι πάνω από 46 εκατομμύρια άνθρωποι έχουν θεραπευτεί, ενώ εκτιμάται ότι περίπου 7 εκατομμύρια ζωές σώζονται μέσω των μέτρων που έχει λάβει ο Π.Ο.Υ. Τα μέτρα αυτά περιλαμβάνουν την εμπλοκή των εθνικών κυβερνήσεων για τη χρηματοδότηση διαφόρων προγραμμάτων με σκοπό την έγκαιρη διάγνωση, την εύρεση θεραπείας και την παρακολούθηση της εξάπλωσης και των επιπτώσεων της φυματίωσης.
Ο Π.Ο.Υ. έχει ακόμη ως στόχο την εξάλειψη της πολιομυελίτιδας και εκτιμάται ότι συνέβαλλε στη μείωση των περιστατικών κατά 99%, επιτυχία που οφείλεται στη συνεργασία της Παγκόσμιας Πρωτοβουλίας για την Εξάλειψη της Πολιομυελίτιδας, με το Διεθνές Ρόταρυ, το Αμερικανικό Κέντρο Ελέγχου και Πρόληψης Νοσημάτων (CDC), τη UNICEF, καθώς και μικρότερων οργανώσεων.
Μη μεταδοτικές ασθένειες
Από τους προαναφερθέντες 13 βασικούς τομείς-στόχους τους Παγκόσμιου Οργανισμού Υγείας σημαντική θέση κατέχει η πρόληψη και η μείωση της ασθένειας, της αναπηρίας και των πρόωρων θανάτων που οφείλονται σε χρόνιες μη μεταδοτικές ασθένειες, ψυχικές διαταραχές, σε περιστατικά βίας και σε τραυματισμούς, καθώς και σε διαταραχές της όρασης.
Τρόπος ζωής
Ο Π.Ο.Υ. εργάζεται για τη μείωση της νοσηρότητας και της θνησιμότητας και τη βελτίωση της υγείας κατά τη διάρκεια των βασικών σταδίων της ζωής, συμπεριλαμβανομένης της εγκυμοσύνης, του τοκετού, τη νεογνική περίοδο, την παιδική ηλικία και την εφηβεία, τη βελτίωση της σεξουαλικής και αναπαραγωγικής υγείας και την προώθηση της ενεργού και υγιούς γήρανσης για όλους τους ανθρώπους.
Επίσης, γίνεται προσπάθεια για την πρόληψη ή τη μείωση των παραγόντων κινδύνου για τις περιπτώσεις ασθενειών που συνδέονται με τη χρήση καπνού, αλκοόλ, ναρκωτικών και άλλων ψυχοτρόπων ουσιών, καθώς και με την ανθυγιεινή διατροφή και την έλλειψη σωματικής άσκησης.
Ακόμη ο Παγκόσμιος Οργανισμός Υγείας καταβάλει προσπάθειες για τη βελτίωση της διατροφής, της ασφάλειας των τροφίμων και την επισιτιστική ασφάλεια και ώστε να είναι σε θέση αυτό να έχει θετική επίδραση στη δημόσια υγεία και την αειφόρο ανάπτυξη.
Χειρουργική και φροντίδα τραύματος
Ο Π.Ο.Υ. προωθεί την εφαρμογή των κανόνων οδικής ασφάλειας ως μέσο για τη μείωση των τραυματισμών που σχετίζονται με ατυχήματα στο δρόμο.
Έχει ακόμα εργαστεί πάνω σε διεθνείς πρωτοβουλίες στον τομέα των χειρουργικών επεμβάσεων, όπως η αναγκαία χειρουργική φροντίδα, η περίθαλψη των τραυματισμένων  και η ασφαλής χειρουργική επέμβαση ώστε να βελτιωθούν οι συνθήκες των επεμβάσεων και να αυξηθεί η ασφάλεια για το κοινωνικό σύνολο.
Πολιτική Υγείας
Ο Παγκόσμιος Οργανισμός Υγείας όσον αφορά στην πολιτική της υγείας έχει δύο στόχους: Ο οργανισμός προωθεί τη χρήση των τεκμηριωμένων εργαλείων, προτύπων και προδιαγραφών για την υποστήριξη των κρατών μελών ώστε να ενημερώνονται για τους στόχους της πολιτικής υγείας και να τους εφαρμόζουν. Επιβλέπει την εφαρμογή του Διεθνούς Υγειονομικού Κανονισμού και δημοσιεύει μια σειρά από ιατρικές ταξινομήσεις, τρεις από τις οποίες είναι η Διεθνής Στατιστική Ταξινόμηση των Ασθενειών (ICD), η Διεθνής Ταξινόμηση της Λειτουργικότητας, της Αναπηρίας και της Υγείας (ICF) και η Διεθνής Ταξινόμηση των υγειονομικών παρεμβάσεων (ICHI). Ακόμη στον τομέα της διεθνούς πολιτικής του οργανισμού περιλαμβάνονται: ο Διεθνής Κώδικας Εμπορίας Υποκατάστατων Μητρικού Γάλακτος (που εγκρίθηκε το 1981),   η Σύμβαση Πλαίσιο για τον Έλεγχο του Καπνού (που εγκρίθηκε το 2003)   και ο Παγκόσμιος Κώδικας Πρακτικής για τη Διεθνή πρόσληψη του προσωπικού υγείας (που εγκρίθηκε το 2010).
Όσον αφορά τις υπηρεσίες υγείας, ο Π.Ο.Υ. επιδιώκει να βελτιωθεί η διακυβέρνηση, η χρηματοδότηση, η στελέχωση και η διοίκηση καθώς και η διαθεσιμότητα και η ποιότητα των στοιχείων και ερευνών που χρησιμοποιούνται για τη χάραξη πολιτικής. Προσπαθεί επίσης να εξασφαλίσει τη βελτίωση της πρόσβασης, της ποιότητας και της χρήσης ιατροτεχνολογικών προϊόντων και τεχνολογιών. Ο Π.Ο.Υ. σε συνεργασία με φορείς και με τις εθνικές κυβερνήσεις προσπαθεί να βελτιώσει τη χρήση των τεχνολογιών αυτών και τη κοινοποίησή τους σχετικά με τη χρήση των ερευνητικών στοιχείων.
Διακυβέρνηση και στήριξη
Οι υπόλοιποι δύο από τους δεκατρείς στόχους της πολιτικής του Π.Ο.Υ. σχετίζονται με το ρόλο ίδιου:
Εταιρικές σχέσεις
Ο Π.Ο.Υ. μαζί με την Παγκόσμια Τράπεζα συνιστούν τον πυρήνα της ομάδας που είναι υπεύθυνη για τη διαχείριση της Διεθνούς Σύμπραξης Υγείας (IHP +). Η IHP + είναι μια ομάδα που απαρτίζεται από τις κυβερνήσεις εταίρους, φορείς ανάπτυξης της κοινωνίας, των πολιτών και άλλους με σκοπό τη βελτίωση της υγείας των πολιτών στις αναπτυσσόμενες χώρες.Οι συνεργάτες εργάζονται μαζί για να τεθούν οι διεθνείς αρχές για την αποτελεσματικότητα της βοήθειας και της συνεργασίας για την ανάπτυξη στον τομέα της υγείας.
Η οργάνωση βασίζεται σε συνεισφορές από αναγνωρισμένους επιστήμονες και επαγγελματίες για να φέρει εις πέρας το έργο της, όπως είναι η επιτροπή εμπειρογνωμόνων του Π.Ο.Υ. για τη Βιολογική Τυποποίηση,   η επιτροπή εμπειρογνωμόνων για λέπρα,   και η Ομάδα Μελέτης του Π.Ο.Υ. για Διεπαγγελματική Εκπαίδευση και συνεργατική πρακτική.
Ο Π.Ο.Υ. διαχειρίζεται ακόμη τη Συμμαχία για την πολιτική υγείας και τα συστήματα έρευνας, με στόχο τη βελτίωση της πολιτικής για την υγεία  ενώ αποσκοπεί επίσης στη βελτίωση της πρόσβασης στην έρευνα για την υγεία και τη λογοτεχνία στις αναπτυσσόμενες χώρες, όπως μέσω του HINARI δικτύου.
Δημόσια εκπαίδευση για την υγεία και δράση
Κάθε χρόνο η οργάνωση σηματοδοτεί την Παγκόσμια Ημέρα Υγείας και άλλες εορτές εστιάζοντας με τον τρόπο αυτό στην προαγωγή της υγείας. Η Παγκόσμια Ημέρα Υγείας εμπίπτει στις 7 Απριλίου κάθε έτους, κατάλληλα επιλεγμένη για να ταιριάζει με την επέτειο από την ίδρυση του Π.Ο.Υ. Πρόσφατα θέματα ήταν: η μετάδοση ασθενειών από φορείς (2014), η υγιής γήρανση (2012) και ο αγώνας κατά των ναρκωτικών (2011).
Στο πλαίσιο των Ηνωμένων Εθνών, ο Παγκόσμιος Οργανισμός Υγείας υποστηρίζει την προσπάθεια για την επίτευξη των Αναπτυξιακών Στόχων της Χιλιετίας. Από τους οκτώ Αναπτυξιακούς Στόχους της Χιλιετίας, τρεις -μείωση της παιδικής θνησιμότητας κατά δύο τρίτα, μείωση των θανάτων των μητέρων κατά τα τρία τέταρτα, και διακοπή και μείωση της εξάπλωσης του HIV / AIDS -συνδέονται άμεσα με τους στόχους του Π.Ο.Υ. ενώ οι άλλοι πέντε έχουν συσχετιστεί μεταξύ τους με στόχο να έχουν επιπτώσεις στην παγκόσμια υγεία.